b"\n_START_ARTICLE_\nAlter Reial\n_START_SECTION_\nHist\xc3\xb2ria\n_START_PARAGRAPH_\nL'Alter Reial es va crear el 1748 per la Casa de Bragan\xc3\xa7a a Villa do Portel. El prop\xc3\xb2sit era proveir les Cavallerisses Reials de Lisboa de cavalls adequats per a l'equitaci\xc3\xb3 cl\xc3\xa0ssica i per al tir de carruatges. Despr\xc3\xa9s de vuit anys, l'eugassada va ser traslladada a Alter, una ciutat coneguda per les seves bones pastures._NEWLINE_La ra\xc3\xa7a es va iniciar amb 300  eugues andaluses, portades d'Espanya i amb  sementals \xc3\xa0rabs. Durant la  Invasi\xc3\xb3 Francesa de la pen\xc3\xadnsula Ib\xc3\xa8rica (1808-1814) la majoria dels exemplars van ser repartits entre les tropes napole\xc3\xb2niques. El 1834 es va produir el tancament de l'eugassada despr\xc3\xa9s de l'abdicaci\xc3\xb3 de Miquel I de Portugal. Hi va haver intents de revitalitzar la ra\xc3\xa7a amb aportacions de Hannoveri\xc3\xa0, cavall normand, Pura Sang Angl\xc3\xa8s i cavall \xc3\xa0rab sense obtenir bons resultats, sent particularment dolenta l'aportaci\xc3\xb3 de sang \xc3\xa0rab. A finals del segle XIX es va afegir sang andalusa, el que finalment va aconseguir millorar la cabana. Com a conseq\xc3\xbc\xc3\xa8ncia de l'abolici\xc3\xb3 de la monarquia a Portugal, l'eugassada hauria desaparegut si no ho hagu\xc3\xa9s evitat Ruy d'Andrade, considerat la major autoritat eq\xc3\xbcestre de Portugal, que va salvar una petita quantitat d'exemplars d'Alter i va organitzar dues l\xc3\xadnies de sang._NEWLINE_El 1932 l'eugassada va passar al Ministeri d'Agricultura, despr\xc3\xa9s d'aix\xc3\xb2 la ra\xc3\xa7a ha estat millorada amb l'acurada selecci\xc3\xb3 de femelles de ventre i sementals. Actualment el nombre d'Alter Reial no \xc3\xa9s molt elevat encara que no estan en perill d'extinci\xc3\xb3.\n_START_SECTION_\nDescripci\xc3\xb3\n_START_PARAGRAPH_\nL'Alter Reial modern \xc3\xa9s similar als exemplars del segle XVIII. La ra\xc3\xa7a t\xc3\xa9 un pas alt i una gran flexi\xc3\xb3 de genolls. Un poderosa i ben situada sofraja contribueix a un bon moviment. L'al\xc3\xa7ada oscil\xc2\xb7la entre els 150 i els 160 cm. Els colors m\xc3\xa9s habituals s\xc3\xb3n els castanys. El coll \xc3\xa9s arquejat, muscul\xc3\xb3s, curt i al\xc3\xa7at per naturalesa i el perfil del cap recorda al dels cavalls andalusos i lusitans. El cos \xc3\xa9s curt, la gropa arrodonida i la implantaci\xc3\xb3 de la cua \xc3\xa9s baixa."